星期六同朋友喺太古廣場食午餐揀咗呢間泰菜，因為是周末嘅關係冇午市套餐所以我哋散叫。雖然係同泰國嘅Nara係一個group 但係所有餸菜都有驚喜，淨係睇個餐單已經咩都好想試！個人推介芝麻炸豬頸肉同豆腐沙律！芝麻炸豬頸肉脆卜卜，好過口癮，豆腐沙律非常辣同埋佢mixed左好多其他herbs，成碟好特別。我哋兩個人都有叫其他炒金邊粉炒飯，不過就冇去小食做得咁出色。嘢飲選擇都唔錯不過自己鍾意泰式奶茶所以唔要番杯唔得！